
	ЧАСТ I
ОБЩИ ПОЛОЖЕНИЯ



Глава първа: Устройство и статут
  Чл.1 (1) Настоящият правилник определя организацията и реда за провеждане на процеса на обучение и възпитание в Основно училище „Васил Евстатиев Априлов“ село Рабиша, свързани с осигуряване на правото на училищно образование.
  (2) Правилникът се прилага за цялата училищна общност - участниците в образователния процес - учениците, учителите, директора, родителите, както и непедагогическите специалисти.
  Чл.2 Правилникът е в съотвествие със Закона за предучилищното и училищно образование и държавните образователни стандарти по чл. 22 от ЗПУО.
  Чл.3 (1) Основно училище „Васил Евстатиев Априлов” село Рабиша е юридическо лице по смисъла на чл. 29, ал. 1 от ЗПУО, на бюджетна издръжка съгласно ЗДБРБ и е второстепенен разпоредител с бюджетни кредити към община Белоградчик.
  (2) Седалището и адресът на управление са: село Рабиша ул. “Пета“ № 20.
  Чл.4 Наименованието на училището включва име и означение на вида му /по чл. 38, ал. 1, т. 2 чл. 42, ал. 2 от ЗПУО.
  Чл.5 (1) Основно училище „Васил Евстатиев Априлов” село Рабиша има обикновен собствен печат и печат с изображение на държавния герб.
  (2) Училището има идентификационен код по БУЛСТАТ - 000151899.
  Чл.6 (1) Основно училище „Васил Евстатиев Априлов” осъществява своята дейност въз основа на принципа на автономията и в съответствие с нормативните актове, като:
1. Определя свои политики за развитието си в съответствие със законите на страната.
2. Урежда устройството и дейността си в правилник в съответствие със ЗПУО и подзаконовите актове по прилагането му.
3. Избира организацията, методите и средствата на обучение за осигуряване на качествено образование.
4. Определя свои символи и ритуали в съответствие с принципите на националната идентичност и култура.
5. Участва в национални и международни програми и проекти, подпомагащи дейности в областта на образованието.
  (2) Автономията на училището включва и правото на училището да определя, в зависимост от потребностите на учениците, учебните предмети за провеждане на разширената подготовка и предметите и дейностите за провеждане на допълнителната подготовка и да разработва учебни планове и учебни програми в случаите, предвидени в ЗПУО.
  Чл.7 (1) Статутът на Основно училище „Васил Евстатиев Априлов”село Рабиша е общинско училище за общо училищно образование.
  (2) В Основно училище „Васил Евстатиев Априлов” село Рабиша се обучават ученици от І до VІІ клас при следната организация :
1. целодневна организация за учениците ;
2. организирано столово хранене в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.




Глава втора : Структура, състав и управление на училището

  Чл.8 (1) Общата организационна структура на училището включва органи за управление и контрол, органи за съуправление и помощни консултативни органи, педагогически специалисти, административен персонал, помощно-обслужващ персонал.
  (2) Органи за управление и контрол:
1. Директор
2. Педагогически съвет – специализиран орган за разглеждане и решаване на основни педагогически въпроси.
  (3) Органи за подпомагане и  развитието на училището: 
1.Обществен съвет - орган за подпомагане развитието на училището и граждански контрол на управлението му. 
2. Комисия за управление на качеството - постоянен работен орган към директора на училището за оказване на подкрепа при управление на качеството в институцията. 
  (4) Помощни консултативни органи:
1. Общо събрание 
2. Ученически съвет 
3. Комисия по етика. 
  (5) Педагогически специалисти в ОУ „Васил Евстатиев Априлов” са: 
1. Директорът 
2. Старши учители 
3. Учители 
  (6) Административен персонал. 
1. Главен счетоводител; 
2. Домакин
  (7) Помощно-обслужващ персонал 
1. Чистач/хигиенист
2. Готвач 
3. Огняр 
  (8) т.1. Общата численост на персонала е обвързана с щатното разписание. 
т.2. Задълженията на непедагогическия персонал са уредени в Правилника за вътрешния трудов ред. 
  Чл.9 Правата и задълженията на педагогическите специалисти са описани в чл. 77 и чл. 78 ал. 1 в настоящия правилник.
  Чл.10 Ръководството на училището съгласува училищната политика със социалните партньори. 
  Чл.11 Всички други области на дейност се регламентират във вътрешните нормативни актове на училището съгласно действащото законодателство.









Глава трета: Области на дейност

  Раздел I - Органи за управление и контрол :
· Директорът:
  Чл.12 (1) Орган за управление и контрол на Основно училище „Васил Евстатиев 
Априлов“ село Рабиша е Директорът  (Чл. 257 от ЗПУО)
  (2) Директорът на училището организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите
педагогически специалисти.
 (3)  В изпълнение на своите правомощия директорът издава заповеди.
 (4) Длъжността "директор" в училището се заема въз основа на конкурс.
 (5) Директорът е педагогически специалист.
 (6) Директорът, като орган на управление и контрол на общинско училище, изпълнява своите функции като:
1. организира, контролира и отговаря за дейностите свързани с обучение, възпитание и социализация в институцията;
2. отговаря за спазването и прилагането на държавните образователни стандарти;
3. утвърждава Списък-образец на институцията след съгласуване с началника на регионалното управление на образованието .
4. организира и ръководи процеса на самооценяване на училището чрез изготвяне на вътрешна оценка на качеството на предоставяното образование с оглед внасянето на подобрения в работата на институцията;
5. определя училищния план-прием;
6. контролира дейности, свързани със задържането на децата и учениците от институцията,  подлежащи на задължително обучение и с организирането и изпълнението на приема;
7. подписва документите за преместване на децата и учениците, за завършен клас, за степен на образование;
8. съхранява училищния печат и печата с държавния герб;
9. изготвя длъжностно разписание на персонала и утвърждава поименно разписание на длъжностите;
10. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда.Обявява свободните работни места в бюрото по труда и в Регионалното управление на образованието в тридневен срок от овакантяването им;
11. организира ефективното управление на персонала като създава условия за повишаването на професионалната му квалификация и за кариерно развитие на педагогическите специалисти;
12. организира атестирането на педагогическите специалисти и при необходимост организира изработването на план за методическа и организационна подкрепа;
13. отговаря за законосъобразното, целесъобразно, икономично и прозрачно разпореждане с бюджетните средства, за което се отчита пред финансиращия орган, информира педагогическия съвет, социалните партньори и обществения съвет;
14. контролира и отговаря за правилното попълване и съхраняване на документите;
15. съдейства на компетентните контролни органи при извършване на проверки и организира и контролира изпълнението на препоръките и предписанията им;
16. поощрява и награждава ученици, учители и други педагогически специалисти и непедагогическия персонал за постиженията и изявите им;
17. налага санкции на ученици, учители и други педагогически специалисти и непедагогическия персонал;
18. отговаря за осигуряването на здравословна, безопасна и благоприятна среда за обучение, възпитание и труд;
19. отговаря за опазването и обогатяването на материално-техническата база на институцията като създава подходяща организация с цел ефективно изпълнение на задълженията;
20. осъществява взаимодействие с родители и представители на организации и общности;
21. координира взаимодействието със социалните партньори и заинтересовани страни;
22. представлява институцията пред органи, институции, организации и лица и сключва договори с юридически и физически лица по предмета на дейност в съответствие с предоставените му правомощия;
23. съдейства на компетентните органи за установяване на нарушения по чл. 347 от Закона за предучилищното и училищно образование.
  Чл.13 При отсъствие на директора на училището за срок, по-малък от 60 календарни дни, той се замества  от определен със заповед педагогически специалист от училището. Заповедта се издава от директора. (Чл. 261 от ЗПУО)

· Педагогически съвет:
  Чл.14 (1) Специализиран орган за разглеждане и решаване на основни педагогически въпроси в училището е педагогическият съвет.
  (2) Педагогическият съвет включва в състава си всички педагогически специалисти.
  (3) Директорът на училището е председател на педагогическия съвет.
  (4) В заседанията на педагогическия съвет с право на съвещателен глас може да участват представители на обществения съвет, медицинското лице, което обслужва училището.
  (5) Директорът на училището в качеството си на председател на педагогическия съвет, кани писмено представителите на обществения съвет  на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
  Чл. 15 (1) Задължения на Педагогическият съвет в училището:
Приема:
· Стратегия за развитие на училището за следващите 5 години с приложени към нея план за действие и финансиране;
· Правилник за дейността на училището;
· Училищните учебни планове;
· Формите на обучение;
· Годишния план за дейността на училището;
· Учебни планове за индивидуална форма на обучение;
· Предлага на директора разкриване на занимания по интереси;
· Прави предложения на директора за награждаване на ученици и за налагане на съответните санкции в предвидените в този закон случаи;
· Определя училищни символи и ритуали и други отличителни знаци;
· Определя ученически униформи;
· Участва със свои представители в създаването и приемането на етичен кодекс на училищната общност;
· Запознава се с бюджета на детската градина, училището и центъра за подкрепа за личностно развитие, както и с отчетите за неговото изпълнение;
· Периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;
(2) Педагогическият съвет в училището упражняв адруги правомощия, определени с нормативен акт:
· Наредба № 4/30.11.2015 г. за учебния план (чл. 17 и чл. 23)
· Наредба № 4/20.04.2017 . за нормиране и заплащане на труда (чл. 24 и чл. 27)
· Наредба 5/03.06.2016 г. за предучилищното образование (чл. 29)
· Наредба № 9/19.08.2026 г. за институциите в системата на предучилищнтото и училищното образование (чл. 8, чл. 10, чл. 74а, чл. 75)
· Наредба № 10/01.09.2016 г. за организация на дейностите в училищното образование (чл. 6, чл. 9, чл. 19, чл. 28, чл. 30, чл. 39, чл. 40в, чл. 56, чл. 57, чл. 58, чл. 73, чл. 75, чл. 81, чл. 85)
· Наредба № 11/01.09.2016 г. за оценяване на резултатите от обучението (чл. 9, чл. 22) 
· Наредба № 13/21.09.2016 г. за гражданското, здравното, екологичното и интеркултурното образование (Приложение № 6 към чл. 17, ал. 2)
· Наредба № 15/22.07.2019 г. за статута и професионалното развитие на учителите, директорите и другите педагогически специалисти (чл. 44, чл. 72, чл. 79, 80, чл. 81, чл. 83, чл. 84, чл. 88)
· Наредба за приобщаващото образование (21б, чл. 54, чл. 146, чл. 178, чл. 196)


Раздел ІІ – Органи за подпомагане развитието на училището:
· Обществен съвет :
  Чл.16 (1) С цел създаване на условия за активни и демократично функциониращи общности към училището се създава Обществен съвет.
  (2) Общественият съвет е орган за съдействие и подпомагане развитието на училището, и за граждански контрол на управлението му.
  Чл.17 (1) Общественият съвет се състои от пет члена и включва един представител на финансиращия орган и  четирима представители на родителите на  ученици от училището.
  (2) Представителите на родителите се излъчват от събрание на родителите, свикано от директора на училището. На събранието се определя броят на представителите на родителите в общесвения съвет и се избират и резервни членове на обществения съвет.
  (3) Председателят на обществения съвет се избира от членовете му.
  (4) Членовете на обществения съвет се определят за срок не по-дълъг от три години.
  Чл. 18 (1) Общественият съвет се свиква на заседание най-малко 4 пъти годишно като задължително провежда заседание в началото на учебната година.
  (2) С право на съвещателен глас в работата на обществения съвет на училището участват и  представители на ученическия съвет.  
  (3) В заседанията на обществения съвет могат да бъдат канени и служители на институцията, на регионалното управление на образованието,експерти, на юридическите лица с нестопанска цел и други заинтересовани лица.
  Чл. 19. (1) Директорът на училището има право да присъства на заседанията на обществения съвет и да изразява становище по разглежданите въпроси.
(2) Директорът е длъжен при поискване от обществения съвет да предоставя всички сведения и документи, необходими за дейността му.
(3) При необходимост директорът може да отправи искане до председателя на обществения съвет за свикването му.
  Чл. 20. (1) Общественият съвет в училището:
1. одобрява стратегията за развитие на училището и приема ежегодния отчет на директора за изпълнението й;
2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО ;
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване - за училищата, и инспектирането на училището;
4. дава становище за разпределението на бюджета по дейности и размера на капиталовите разходи, както и за отчета за изпълнението му;
5. съгласува предложението на директора за разпределение на средствата от установеното към края на предходната година превишаване на постъпленията над плащанията по бюджета на училището;
6. съгласува училищния учебен план;
7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти;
8. съгласува избора от учителите в училището по чл. 164, ал. 2 от ЗПУО на учебниците и учебните комплекти;
9. сигнализира компетентните органи, когато при осъществяване на дейността си констатира нарушения на нормативните актове;
10. дава становище по училищния план-прием по чл. 143, ал. 1 от ЗПУО; 
11. участва в създаването и приемането на етичен кодекс на училищната общност ;
  (2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение. 
  (3)Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.


	Раздел ІІІ – Помощно-консултативни органи :
· Общо събрание :
  Чл. 23 (1) Общото събрание се състои от всички работници и служители в училището. 
  (2) Общото събрание на работниците и служителите само определя реда за своята работа. Свиква се от директора, както и по инициатива на една десета от работниците и служителите. 
  (3) Общото събрание е редовно, ако на него присъстват повече от половината от работниците и служителите. 
  (4) Общото събрание на работниците и служителите приема решенията си с обикновено мнозинство от присъстващите, доколкото в кодекса, в друг закон или в устав не е предвидено друго.
· Ученически съвет :
  Чл. 24 (1) Ученическият съвет към Основно училище „Васил Евстатиев Априлов” е форма на ученическото самоуправление на ниво училище чрез която учениците участват в училищния живот и в организационното развитие на училището. 
  (2) Ученическият съвет се състои от по един представител на всеки клас. 
  (3) Броят на членовете на Ученическия съвет е нечетен. 
  (4) При четен брой класове в училище, съставът на Ученическия съвет се допълва от ученик от VІІ клас, по предложение на ПС. 
  (5) Съставът на ученическия съвет се определя от неговите участници в зависимост от броя на учениците в училище 
  Чл.25 (1) Три представители на ученическия съвет участват с право на съвещателен глас в: 
   1. заседанията на педагогическия съвет 
   2. работата на обществения съвет на училището ; 
  Чл. 26 Представителите на Ученическия съвет получават възможно най-пълна информация по въпросите, които предстои да бъдат обсъждани от педагогическия и от обществения съвет.

· Комисия по етика:


  Чл. 27 Комисия по етика се създава като помощно-консултативен орган към Основно училище „Васил Евстатиев Априлов” по предложение на директора и след гласуване от Педагогическия съвет за срок от 1 /една/ година. Утвърждава се със заповед на директора. 
  Чл. 28 Предмет на дейността на Комисията са междуличностните и междугрупови отношения, възникващи в процеса на реализацията на служебните задължения на членовете на колектива на Основно училище „Васил Евстатиев Априлов” с общоприетите.
  Чл. 29 Комисията по етика дава становища по нарушение на етичните правила, свързани и с организацията и провеждането на образователния процес, трудовата дисциплина и нарушаване на общоприетите правила и норми в хода на междуличностното общуване. 
  Чл. 30 За работата на комисията се създават Вътрешни правила за превенция, наблюдение, установяване и докладване на нарушенията и за предприемане на последващи мерки при прилагане на етичния кодекс 
  Чл. 31 Комисията се състои от 3 члена и в нея се включват  двама представители на педагогическите специалисти и един представител на непедагогическия персонал .
  Чл.32 Комисията си избира председател и заседава при необходимост до три дни от постъпване на сигнала, но поне три пъти в учебната годината.
  Чл. 33 Директорът на училището и Комисията по етика имат задължението да се предприемат превантивни мерки и да се провежда целенасочен процес от превантивни и корективни мерки с ученици,учители и служители към спазване на етичните норми и добро поведение, както и недопускане на нарушения с оглед утвърждаване авторитета на училището като модерна, спокойна, сигурна, хуманна и толерантна образователна институция.
  Чл.34 Сигналите за нарушенията  се регистрират във входящия дневник регистър. 
  Чл.35 Регистрираните сигнали се разглеждат от комисията по етика в училището на нейни заседания, за които се води протокол. 
  Чл.36 Комисията не е длъжна да разглежда анонимни сигнали. 
  Чл.37 Членовете на комисията вземат решения с явно гласуване и обикновено мнозинство 50% + 1. 
  Чл.38 Председателят свиква първо заседание за разглеждане на постъпилия сигнал в седемдневен срок от постъпването му. 
  Чл.39 При необходимост от допълнителни данни и доказателства се извършва
проверка и разговор със свидетели на нарушението. 
  Чл.40 При невъзможност обстоятелствата, свързани с подадения сигнал да се изяснят на едно заседание, се насрочва последващо такова в седемдневен срок след първото. 
  Чл.41 При установяване на нарушения на етичните правила, представляващи и дисциплинарни нарушения преписката се докладва на директора за вземане на дисциплинарни мерки по Кодекса на труда. 
  Чл.42 За предприетите мерки и наложени наказания се уведомява Председателят на комисията по етика и лицето, подало сигнала. 
  Чл.43 За работата на Комисията се информират работниците и служителите в училището,като се отчита намаляването или нарастването на проблемите,касаещи нарушенията на Етичн ия кодекс и се предприемат последващи действия с цел недопускане на други такива. 
  Чл.44 При докладите на Комисията не се допуска унижаване на личното достойнство на служителите . 
  Чл.45 При първоначално постъпване на работа всеки учител, служител и работник се запознава с Етичния кодекс.

Глава четвърта: Участници в образователно-възпитателния процес
Раздел І - Ученици 
  Чл 46 (1) Ученик е този, който е записан в училище за обучение за завършване на клас. 
   (2) Учениците имат следните права: 
1. да бъдат обучавани и възпитавани в здравословна, безопасна и сигурна среда; 
2. да бъдат зачитани като активни участници в образователния процес; 
3. да избират между учебните предмети или модули, предложени от училището за изучаване в избираемите и във факултативните учебни часове; 
4. да получават библиотечно-информационно обслужване; 
5. да получават информация относно обучението, възпитанието, правата и задълженията си; 
6. да получават обща и допълнителна подкрепа за личностно развитие;
7. да бъдат информирани и консултирани във връзка с избора на образование и/или професия; 
8. да участват в проектни дейности; 
9. да дават мнения и предложения за училищните дейности, включително за избираемите и за факултативните учебни часове; 
10. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план; 
11. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността; 
  (3) За отличен успех, за постижения  в определена образователна област, за успешно представяне в състезания, конкурси, олимпиади, на училищно равнище ученикът се награждава с:
1. похвала от директора на училището и Педагогическия съвет;
2. книги или други предмети;
3. похвална грамота;
  (4) Наградите по ал. 3 се определят по решение на Педагогическия съвет 
  (5) Учениците участват в училищния живот и в организационното развитие на училището чрез различни форми на ученическо самоуправление на ниво училище, определени с правилника на училището по предложение на учениците. 
 

 Чл.47 Учениците имат следните задължения: 
1. да присъстват и да участват в учебните часове и занимания; 
2. да съхраняват авторитета на училището и училищната общност и да допринасят за развитие на добрите традиции;  
3. да зачитат правата, честта и достойнството на другите, както и да не прилагат физическо и психическо насилие, свързано с религиозни, етнически и други различия. 
4. да се явяват в училището с облекло и във вид, които съответстват на положението им на ученици и на добрите нрави;
5. да не участват в хазартни игри, да не употребяват тютюн и тютюневи изделия, алкохол и наркотични вещества; 
6. да не извършват деяния и заплахи, застрашаващи здравето и живота на ученици, учители и външни лица. 
7. да не носят оръжие, както и други предмети, които са източник на повишена опасност; 
8. да спазват правилата за поведение в паралелката и в училището; 
9. да спазват Правилника за дейността на училището; 
10. да не възпрепятстват със своето поведение и постъпки нормалното протичане на учебните часове и организираните училищни дейности. 
11. да опазват материално-техническата база в училище  / родителите на ученик, който повреди училищно имущество, отстраняват повредата или заплащат отстраняването ѝ в тридневен срок от датата на констативния протокол, изготвен от счетоводител, домакин и класен ръководител. За умишлено увреждане на ученика се налага и наказание / 
12. да не използват мобилните си телефони по време на учебните часове.
12а. Забранява се употребата на вейпове и енергийни напитки в училище.
13. да се явяват в училище 15 минути преди началото на учебните занятия;
14. да заемат мястото си в кабинета и да се подготвят за работа след биенето на първия звънец / Закъснение от 10 до 15 минути за първия учебен час се отбелязва с 1/3 неизвинено отсъствие в електронния дневник на класа /
15. да напускат сградата на училището само след разрешение на представител на административното ръководство при отсъствие на учител;
16. да спазват установения ред в класните стаи по време на учебните часове и през междучасията; 
  Чл.48 (1) Ученикът може да отсъства от училище по уважителни причини: 
1. По медицински причини – с електронна медицинска бележка.
2. До 15 дни в една учебна година с разрешение на директора на училището въз
основа на писмена молба от родителя/представителя на детето/лицето, което полага
грижи за детето, в която ясно са разписани причините за отсъствието.
3. До 7 дни в една учебна година с разрешение на директора на училището въз
основа на решение на педагогическия съвет.
  Чл.49 (1) Ученик се отписва от училището, когато: 
1. Се премества в друго училище; 
2. Се обучава в дневна форма на обучение и не е посещавал училище по неуважителни причини за период, по-дълъг от два месеца; 
3. Се обучава в самостоятелна форма и не се е явил да положи съответните изпити в три поредни сесии. 
  (2) В случаите по ал. 1, т. 2 и 3, когато ученикът е в задължителна училищна възраст, директорът на училището уведомява съответната общинска  администрация, регионалното управление на образованието и органите за закрила на детето.

Раздел ІІ – Подкрепа за личностно развитие на учениците :
  Чл.50 (1) Основно училище „Васил Евстатиев Априлов” осъществява дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес.  
  (2) Видовете и съдържанието на дейностите по превенция на тормоза и насилието са подчинени на обща училищна политика, разработват се самостоятелно от училищната общност и включват: 
1. изготвяне съвместно с учениците на правила за поведението им в класа; 
2. разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове; 
3. партньорство с родителите; 
4. дейности за развитие на компетентностите на всички членове на училищната общност; 
  Чл.51 (1) Видовете и съдържанието на дейностите по мотивация и преодоляване на проблемното поведение се определят от училището и включват: 
1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му; 
2. използване на посредник при разрешаване на конфликт в училище; 
3. консултиране на детето или ученика с психолог или с ресурсен учител; 
4. създаване на условия за включване на ученика в група за повишаване на социалните умения за общуване и решаване на конфликти; 
5. насочване на детето и ученика към занимания, съобразени с неговите потребности; 
6. индивидуална подкрепа за ученика чрез наставничество от личност, която той уважава 
7. участие на ученика в дейности в полза на училището; 
8. други дейности, определени с правилника за дейността на училището.
(2) Условията и редът за осъществяване на дейностите по ал. 1, т. 1 - 7 се определят с държавния образователен стандарт за приобщаващото образование. 
  Чл.52 (1) Допълнителната подкрепа за личностно развитие включва: 
1.   работа с дете и ученик по конкретен случай; 
2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; 
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 
4. Ресурсно подпомагане. 
  (2) Допълнителната подкрепа за личностно развитие се предоставя на ученици: 
1. със специални образователни потребности; 
2. в риск; 
3. с хронични заболявания. 
  (3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на ученика. Планът за подкрепа за учениците по ал. 2, т. 1 определя и часовете за ресурсно подпомагане. 
  (4) Допълнителната подкрепа за личностно развитие се осигурява от училището, от центровете за подкрепа за личностно развитие и от специализирани обслужващи звена. 
  Чл.53 (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в училището. 
  (2) Екипът по ал. 1 осъществява и допълнителната подкрепа по чл. 187, ал. 1, т. 1 от ЗПУО. 
  (3) Екипът за подкрепа за личностно развитие се създава със заповед на директора за определено дете или ученик по чл. 187, ал. 2 от ЗПУО. 
  (4) В състава на екипа за подкрепа за личностно развитие задължително се включва психолог или педагогически съветник, както и логопед. В екипа може да се включват и други специалисти, както и представители на органите за закрила на детето и на органите за борба с противообществените прояви на малолетните и непълнолетните. 
  (5) Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие. 
  Чл.54. Екипът за подкрепа за личностно развитие в училището: 
1. идентифицира силните страни на ученика, затрудненията, свързани с развитието, обучението и поведението му, както и причините за тяхното възникване; 
2. извършва оценка на индивидуалните потребности на ученика; 
3. изготвя и реализира план за подкрепа; 
4. извършва наблюдение и оценка за развитие на всеки конкретен случай; 
5. изпълнява и други функции, предвидени в държавния образователен стандарт за приобщаващото образование.
  Чл.55 (1) Директорът на училището подава заявление до регионалния център за подкрепа на личностното развитие за извършване оценка на индивидуалните потребности от допълнителна подкрепа на децата и учениците със специални образователни потребности задължително се подпомага от ресурсен учител съобразно потребността на детето и ученика. 
  (2) Броят на ресурсните учители се определя в зависимост от броя на учениците със специални образователни потребности, от вида на подкрепата и от броя часове за ресурсно подпомагане при условията на държавния образователен стандарт за приобщаващото образование. 
  (3) В плана за подкрепа на ученика може да бъде определен и помощник на учителя. 
  (4) Изискванията към помощника на учителя и функциите му се определят с държавния образователен стандарт за приобщаващото образование. 
  (5) Насочването на учениците за обучение в Център за специални образователни потребности или в специални групи /чл. 194, ал.1 от ЗПУО/ се извършва след заявено желание на родителя и след становище на регионалния център за подкрепа на процеса на приобщаващото образование по предложение на екипа за подкрепа за личностно развитие в училището. 
  (6) Предложенията по ал. 5 могат да се правят до 15 септември на съответната учебна година за първия учебен срок или до началото на втория учебен срок на съответната учебна година. 
  (7) Обучението на децата и учениците в групите и паралелките по ал. 1 се осъществява по индивидуални учебни планове, изготвени в съответствие с изискванията на чл. 95 от ЗПУО. 
  (8) За извършеното обучение по ал. 6 директорът на съответния център за специална образователна подкрепа изготвя доклад-оценка за всяки ученик по реда и условията на държавния образователен стандарт за приобщаващото образование. 
  (9) Докладът-оценка по ал. 7 се изпраща на училището по ал. 1, от което е насочен ученикът за издаване на удостоверение за завършен клас. 
  (10) Условията и редът за организиране на обучението в паралелките и групите по ал. 1 се определят с държавния образователен стандарт за приобщаващото образование. 
  Чл.56 Екипът за подкрепа за личностно развитие в училището се създава със заповед на директора за конкретен ученик – със специални образователни потребности, в риск, с изявени дарби, с хронични заболявания, за всяка учебна година. 
  Чл.57 (1) В състава на екипа по чл. 64 задължително участват: 
1. Класен ръководител. 
2. Учител по учебните предмети; 
3. Психолог и/или педагогически съветник; 
4. Ресурсен учител както и други специалисти според индивидуалните потребности на ученика – рехабилитатор на слуха и говора, учител на деца с нарушено зрение,. 
  (2) В заседанията на екипа може да участват представител на отдела за закрила на детето и други специалисти при необходимост. 
  (3) Екипът по ал. 1 се ръководи от определения със заповедта на директора специалист от екипа. 
  (4) В работата на екипа на детето или ученика участва родителят /представителят на детето/лицето, което полага грижи за детето, а при необходимост и представител от съответния регионален център за подкрепа на процеса на приобщаващото образование и/или от центъра за подкрепа за личностно развитие. 
  (5) Екипът по ал. 1 работи целогодишно като провежда общите си заседания по предварително изготвен график. При възникнала необходимост заседание може да се провежда и извън определения график. 
  (6) Ръководителят на екипа по ал. 1 отправя покана за участие на родителя/ представителя на детето/лицето, което полага грижи за детето, както и на представителя на съответната институция по ал. 4, за всяко заседание на екипа, но не по-късно от 7 дни преди датата на провеждане на заседанието. Този срок може да е по- малък в случай на възникнала необходимост от провеждане на заседание извън определения график по ал.5
  (7) Заседанията на екипа са редовни, когато присъстват всички членове. Решенията се вземат с пълно мнозинство. 
  (8) За всяко заседание на екипа за подкрепа за личностно развитие се води протокол от определен от ръководителя на екипа специалист, който се подписва от ръководителя и от членовете на екипа. Към протокола се прилагат писмените доклади на членовете на екипа. 
(9) Ръководителят на екипа запознава родителя/представителя на детето/лицето, което полага грижи за детето, с протокола на екипа и изисква писменото му съгласие относно решението на екипа за предоставяне или за непредоставяне на допълнителна подкрепа за личностно развитие на детето или ученика.
  Чл.58 (1) Екипът за подкрепа за личностно развитие на детето или ученика осъществява дейностите по допълнителната подкрепа за личностно развитие на детето или ученика. За част от дейностите при необходимост могат да бъдат привличани външни за училището специалисти. 
  (2) Екипът за подкрепа за личностно развитие на ученика изпълнява и следните функции: 
1. идентифицира силните страни на ученика, затрудненията, свързани с развитието, обучението и поведението му, както и причините за тяхното възникване; 
2. осигурява необходимия инструментариум за извършване на оценката на индивидуалните потребности на ученика и определя процедурата и методиката за оценката; 
3. проучва документите и информацията за ученика, включително от изследвания и консултации при наличие на такива, и извършва наблюдение на ученика в естествената му среда във връзка с провеждането на оценката; 
4. всеки член на екипа извършва индивидуално оценка на потребностите на ученика, попълва съответната част в Рамката за оценка на индивидуалните потребности на ученика и изготвя писмен доклад, който представя на председателя на екипа в 3-дневен срок от извършването на оценката; 
5. обсъжда проведената оценка и наблюдения на всеки член от екипа и формулира общо решение на екипа в протокол по време на общо заседание; 
6. предлага чрез директора на училището на регионалния екип за подкрепа за личностно развитие на децата и учениците със специални образователни потребности да одобри или да не одобри предоставянето на допълнителната подкрепа за личностно развитие на децата и учениците; 
7. определя вида, начините и формата на обучение на ученика въз основа на оценката на индивидуалните му потребности; 
8. разработва план за подкрепа на ученика съобразно индивидуалните мупотребности и координира изпълнението на плана. Планът се съхранява в документацията/личното образователно дело на детето или ученика и е неразделна част от документите на училището; 
9. до един месец от извършването на оценката на необходимостта от допълнителна подкрепа разработва индивидуални учебни планове и индивидуални учебни програми по един или повече учебни предмети за ученици със специални образователни потребности и за ученици с изявени дарби по чл. 95, ал. 1, т. 1 и 2 от Закона за предучилищното и училищното образование за съответната учебна година, когато такива са необходими, с информираното писмено съгласие на родителя/представителя на детето/лицето, което полага грижи за детето; 
10. до един месец от извършването на оценката на необходимостта от допълнителна подкрепа разработва индивидуални учебни планове и индивидуални учебни програми за деца със специални образователни потребности и множество увреждания. В случай че учениците, за които се разработват такива програми, се обучават в центрове за специална образователна подкрепа, индивидуалните учебни планове и програми се разработват съвместно със специалистите от координиращите екипи на центровете за специална образователна подкрепа. При изготвянето на индивидуални учебни планове и програми на ученици със сензорни и множество увреждания може да се потърси съдействието на специалисти от специалните училища за обучение и подкрепа на ученици със сензорни увреждания; 
11. проследява динамиката в развитието на ученика на всеки три месеца от учебното време през учебната година и при необходимост внася промени в плана за подкрепа и в индивидуалните учебни програми със съгласието на всички членове на екипа и с информираното писмено съгласие на родителя/представителя на детето/лицето, което полага грижи за детето; 
12. работи с учениците, с учителите, с родителите/представителите на децата/лицата, които полагат грижи за децата, за осъществяване на дейностите по допълнителната подкрепа за личностно развитие; 
13. извършва консултативна дейност с учениците, с учителите, с родителите /представителите на децата/лицата, които полагат грижи за децата, свързана с изпълнението на индивидуалните учебни програми; 
14. извършва консултативна дейност с всички ученици в паралелката в училището, в която се обучават учениците със специални образователни потребности, с учителите и родителите, насочена към приемане и приобщаване на децата и учениците със специални образователни потребности в общността на институцията; 
15. провежда екипни срещи заедно с учителите и другите педагогически специалисти в училището, свързана с изпълнението на плановете за подкрепа; 
16. координира взаимодействието със социалния работник, водещ на случай от съответния отдел за закрила на детето – за деца и ученици в риск; 
17. координира взаимодействието със съответните специалисти от лечебни заведения – за деца и ученици с хронични заболявания; 
18. изготвя доклад до директора на училището в 7-дневен срок след края на първия учебен срок и в 10-дневен срок след края на втория учебен срок на съответната учебна година, съдържащ оценка на развитието на детето или ученика, на постигнатите цели и на резултатите от обучението, на използваните специални педагогически средства и методи на работа, на изпълнението на плана за подкрепа на детето или ученика. 
  Чл.59 Всеки специалист от екипа за подкрепа за личностно развитие на конкретно дете или ученик може да участва в повече от един екип. 
  Чл.60 Директорът на училището изпраща решението на екипа за подкрепа за личностно развитие за предоставяне на допълнителна подкрепа за личностно развитие на ученика със специални образователни потребности за одобрение от директора на регионалния център за подкрепа на процеса на приобщаващото образование в 3-дневен срок от извършването на оценката. 
  Чл.61 Когато не може да формира екип за подкрепа за личностно развитие на ученик със специални образователни потребности, директорът на училището изпраща заявление до директора на регионалния център за подкрепа на процеса на приобщаващото образование за извършване на оценка на индивидуалните потребности на ученика със специални образователни потребности. Заявлението се изпраща в 3-дневен срок от установяването на необходимостта от извършване на оценката.

Раздел ІІІ – Санкции на учениците 
/1/ Отсъствията на ученика от учебни занятия по уважителни причини се удостоверява с медицинска бележка или с уведомително писмо от родителя или настойника, когато се налага да отсъства по уважителни семейни причини, което се завежда във входяща поща. 

· Отсъствието по медицински причини се удостоверява автоматично в електронния дневник на институцията от медицинско лице, след проведен преглед.
· Необходимостта от отсъствие от училище по медицински причини се документира в електронния дневник с документ „Медицинската бележка“, която се попълва и подава електронно от лекаря, извършил прегледа на ученика.
 /2/ Отсъствието  по здравословни причини може да се удостовери в електронния дневник с медицинска бележка и от стоматолог.
  /3/ Документите за извиняване на отсъствията по здравословни причини се отразяват автоматично в електронния дневник.
  /4/. Учениците имат право да отсъстват поради семейни и социални причини общо 15 дни през учебната година, но не повече от пет последователни дни с подадено писмено уведомление от родител до класния ръководител като се упоменава точната причина за отсъствието.
  /5/ Отсъствията на учениците, направени поради семейни причини, свързани с отбелязването на етнически празници, да бъдат уважени като отсъствия, направени по уважителни причини. 
   Чл.62 (1) За неизпълнение на задълженията, определени в ЗПУО, в нормативните актове по неговото прилагане и в настоящия правилник, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции: 
1. „Забележка“  – за:
-  5 забележки в електронния дневник.
-  5 закъснения за час без уважителна причина.
-  30 отсъствия по неуважителни причини;
-  внасяне на вещи, опасни за здравето и живота на учениците, учителите и служителите;
-  регистрирани над 3 забележки в електронния дневник относно несериозно поведение и отношение в процеса на обучение;
- противообществени прояви и други нарушения на правно-етичните норми;
2 „Предупреждение за преместване в друго училище“  – за:
-  60 отсъствия по неуважителни причини;
-  увреждане на училищната материално-техническа база и на учебната документация;
-  системно и съзнателно нарушаване на дисциплината в процеса на обучение;
-  умишлени действия, застрашаващи живота и здравето на ученици, учители и служители в училището;
-  употреба на алкохол и други упойващи вещества в прилежащия район на училището;
-  прояви на физическо и психическо насилие;
3. „Преместване в друго училище до края на учебната година“ – за:
- 150 отсъствия по неуважителни причини;
-  системно нарушаване на Правилника за дейността в училището;
-  употреба на алкохол и наркотични вещества в сградата и двора на училището;
-  упражняване на физическо или психическо насилие;
-  унищожаване на училищно имущество;
4. „Преместване от дневна в самостоятелна форма на обучение“ на ученик, навършил 16-годишна възраст – за:
-  повече от 60 отсъствия по неуважителни причини;
-  други тежки нарушения.
  (2) Когато ученикът възпрепятства провеждането на учебния процес, учителят може да го отстрани до края на учебния час. При налагане на мярката ученикът стои пред помещението за провеждане на часа и няма право да напуска училището. Учителят създава организация за уведомяването на директора.
  (3) Когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му. Мярката се налага със заповед на директора.
  (4) Веднага след приключването на учебния час по ал. 2 или след отстраняването на ученика по ал. 3 се предприемат дейности за мотивация и за преодоляване на проблемното поведение и се уведомява родителят. 
  (5) За ученика с наложена санкция се осигуряват и дейности за превенция и преодоляване на проблемно поведение. 
  Чл.63 (1) Санкцията "преместване от дневна форма в самостоятелна форма на обучение" се прилага за ученици, навършили 16-годишна възраст. 
(2) Санкциите "предупреждение за преместване в друго училище" и "преместване в друго училище" не се налагат на учениците в класовете от началния етап.  
(3) За едно нарушение не може да бъде наложена повече от една санкция по чл. 62, ал. 1.
  Чл.64 (1) Санкциията "забележка" се налага със заповед на директора по мотивирано писмено предложение на класния ръководител, а всички останали санкции - със заповед на директора по предложение на Педагогическия съвет. 
  (2) За откриване на процедура по налагане на санкциите по чл. 62, ал. 1 директорът задължително уведомява родителя, а в случаите по чл. 62, ал. 1, т. 2 до 4 - и съответните териториални структури за закрила на детето. 
  (3) В процедурата по налагане на санкция малолетният ученик се представлява от родителя си или от оправомощено от родителя лице. 
  (4) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. 
  (5) Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование. 
  Чл.65 (1) Заповедта на директора за налагане на санкциите по чл. 62, ал.1, се издава в 14-дневен срок.   
  (2) В заповедта по ал. 1 се посочват видът на санкцията, срокът и мотивите за налагането й. 
  (3) Заповедта се съобщава в тридневен срок от издаването й на ученика и на родителя му, а заповедта за налагане на санкция "преместване в друго училище" - и на Началника на регионалното управление на образованието. 
  (4) Срокът на санкциите е до края на учебната година. 
  (5) Когато санкциите "предупреждение за преместване в друго училище", "преместване в друго училище" и "преместване от дневна форма в самостоятелна форма на обучение" са наложени до 30 учебни дни преди края на втория учебен срок, те влизат в сила от началото на следващата учебна година. 
  Чл.66 (1) Наложените санкции се отразяват в ел. дневник на ученика.
  (2) Ученик, на когото е наложена санкция "преместване в друго училище", продължава обучението си в другото училище при условия и по ред, определени със заповед на началника на регионалното управление на образованието. 
  Чл.67 Санкциите се заличават с изтичане на срока, за който са наложени.

Раздел ІV - Родители:
  Чл.68 (1) Сътрудничеството и взаимодействието между родителите и училището се осъществяват чрез индивидуални консултации, родителски срещи, обучения, както и всеки път, когато конкретна ситуация или поведение на детето или ученика го прави необходимо. 
  (2) Средство за постоянна връзка между училището и родителя е електронния дневник на класа – за ученици от ІІ до VІІ клас и за ученици от І клас. 
  Чл.69 Родителите имат следните права: 
1. периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността; 
2. да се срещат с ръководството на училището, с класния ръководител и с учителите в определеното приемно време или в друго удобно за двете страни време; 
3. да се запознаят с училищния учебен план, по който се обучава тяхното дете; 
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика; 
5. най-малко веднъж годишно да получават информация, подкрепа и консултиране в училището по въпроси, свързани с образованието, с кариерното ориентиране и с личностното развитие на децата им; 
6. да избират и да бъдат избирани в обществения съвет училището; 
7. да изразяват мнение и да правят предложения за развитие на училището. 
  Чл.70 Родителите имат следните задължения: 
1. да осигуряват редовното присъствие на ученика в училище, като уведомяват своевременно училището в случаите на отсъствие на ученика; 
2. да запишат при условията на чл. 12 от ЗПУО детето в първи клас или ученика в училище в случаите на преместване в друго населено място или училище; 
3. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 
4. да спазват правилника за дейността на училището и да съдействат за спазването му от страна на детето и ученика; 
5. да участват в процеса на изграждане на навици за самоподготовка като част от изграждането на умения за учене през целия живот; 
6. да участват в родителските срещи; 
7. да се явяват в училището след покана от учител или директор в подходящо за двете страни време. 
8. Чл. 347. (1) от ЗПУО -  Родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 до 150 лв.
(2) Родители, които не осигурят присъствието на децата си, подлежащи на задължително предучилищно образование, записани в целодневна, полудневна или почасова форма на организация в детска градина или училище, или подлежащи на задължително училищно образование, записани в дневна, вечерна, дистанционна или комбинирана форма на обучение в училище, се наказват с глоба в размер от 50 до 150 лв.
(3) Родители, които не осигуряват присъствието на децата си в допълнителното обучение по чл. 124, ал. 2, се наказват с глоба в размер от 50 до 150 лв.
(4) При повторно извършване на нарушението по ал. 1, 2 и 3 глобата е в размер от 100 до 500 лв.
(5) Актовете за установяване на нарушенията по ал. 1, 2, 3 и 4 се съставят от длъжностни лица, определени от кмета на общината.
(6) Наказателните постановления се издават от кмета на общината или от овластено от него длъжностно лице.
(7) Събраните средства от глоби постъпват в приход по бюджета на съответната община и се разходват само за дейности, свързани с подпомагане на равния достъп, както и за развитие на детските градини, училищата и центровете за подкрепа за личностно развитие.

Раздел V:  Педагогически специалисти:  
  Чл.71 (1) Педагогически специалисти в ОУ „Васил Евстатиев Априлов” село Рабиша са посочени в чл. 8 ал. 5 от настоящия правилник. Педагогическите специалисти са лица, които в съответствие с придобитото образование и професионална квалификация, заемат длъжности в системата на предучилищното и училищно образование и изпълняват функции, свързани с обучението, възпитанието, социализациятаи подкрепата за личностно развитие на учениците от училището. 
  (2) Функциите, правомощията, професионалните профили, длъжностите и необходимата за заемането им професионална квалификация, както и условията и редът за повишаване на квалификацията, за кариерното им развитие и за атестирането на педагогическите специалисти, включително критериите за атестиране и съставът на атестационната комисия, се определят с държавния образователен стандарт за статута и професионалното развитие на учителите, директорите и другите педагогически специалисти.  
  (3) Лицата заети по трудово правоотношение в училището като учители изпълняват функции на класни ръководители, ръководители на извънкласни дейности и др. в рамките на осем часовият работен ден. 
  (4) Всички други трудови задължения могат да се изпълняват съгласно чл.110 от КТ. – работа при същия работодател, извън трудовите правоотношения в извън работно време.  
  Чл.72 Длъжността „учител“ включва следните функции: 
1. планиране на образователния процес при отчитане на възрастовите, индивидуалните особености и специални образователни потребности на децата и учениците, както и на възможностите за развитието им; 
2. организиране и провеждане на образователния процес, използване на ефективни методи на обучение, на информационните и комуникационни технологии, създаване и поддържане на стимулираща и подкрепяща образователна среда и позитивна дисциплина, които насърчават развитието на децата или на учениците, на коректни взаимоотношения, конструктивно общуване и сътрудничество както между учител и учениците, така и между самите деца/ученици; 
3. оценяване напредъка на учениците и на степента на усвояване на предвидените компетентности, насърчаване на постиженията или оказване на необходимата подкрепа и съдействие за пълноценното им интегриране в образователната и социалната среда, съобразно специфичните им потребности; 
4. сътрудничество и екипна работа с други педагогическите специалисти и взаимодействие с други институции и организации за осъществяване на подкрепа за личностно развитие на децата или на учениците; 
5. контролиране и отчитане участието на учениците в образователния процес и своевременно информиране на родителите за допуснати отсъствия и възникнало проблемно поведение с цел набелязване на мерки за преодоляване; 
6. отговорност за живота и здравето на децата и учениците, с които работят както по време на образователния процес в учебен час, така и по време на организираните от тях допълнителни дейности или занимания по интереси; 
7. участие в провеждането на национално външно оценяване, като квестори, оценители, консултанти и други; 
8. участие в оценяването и избор на подходящи учебни помагала, на учебник или на учебен комплект по преподавания учебен предмет, отчитайки спецификата на групата или класа. 
  Чл.73 (1) Длъжностите на педагогическите специалисти се заемат от български граждани, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност. 
  (2) За заемане на длъжността "директор" на училище е необходим не по-малко от 5 години учителски стаж. 
  (3) Учителска длъжност се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация "учител". 
  Чл.74 (1) Не може да заема длъжност на педагогически специалист лице, което: 
- е осъждано за умишлено престъпление от общ характер независимо от реабилитацията; 
- е лишено от право да упражнява професията; 
- страда от заболявания и отклонения, които застрашават живота и здравето на децата и учениците, определени с наредба, издадена от министъра на здравеопазването съгласувано с министъра на образованието и науката. 
  (2) Разпоредбите на ал. 1 се прилагат и за заемането на всички останали длъжности в училище. 
  Чл.75 Трудовите договори с педагогическите специалисти се сключват и прекратяват от директора на училището. 
  Чл.76 Началникът на регионалното управление на образованието сключва и прекратява трудовите договори с директора на училището. 
  Чл.77 Педагогическите специалисти имат следните права: 
1. да бъдат зачитани правата и достойнството им; 
2. да определят методите и средствата за провеждане на образователния процес съобразно принципите и целите, определени в този закон; 
3. да участват във формирането на политиките за развитие на училището; 
4. да получават професионална подкрепа в процеса на изпълнение на служебните си задължения; 
5. да повишават квалификацията си; 
6. да бъдат поощрявани и награждавани. 
7. да оценяват и избират учебниците и учебните помагала, по учебния предмет или модул, по който преподават, съгласно процедурата в Наредба № 6 за познавателните книжки, учебниците и учебните помагала: 
  Чл.78 (1) Педагогическите специалисти имат следните задължения: 
1. да осъществяват обучение и възпитание на учениците в съответствие с държавните образователни стандарти; 
2. да опазват живота и здравето на децата и учениците по време на образователния процес и на други дейности, организирани от институцията; 
3. да зачитат правата и достойнството на децата и учениците и другите участници в предучилищното и училищното образование и да сътрудничат и партнират със заинтересованите страни; 
4. да поддържат и повишават квалификацията си съобразно политиките за организационно развитие на Основно училище „Васил Евстатиев Априлов“ и специфичните потребности на децата и учениците, с които работят с цел подобряване качеството на образованието им. 
5. да уведомяват в деня на отсъствието , когато се налага да отсъства от учебни часове за осигуряване на заместник с цел недопускане на свободни часове; 
6. да участва в работата на Педагогическия съвет;
7. да изпълнява предписанията и препоръките на органите, осъществяващи методическа дейност и контрол в системата на народната просвета и ПС ;
8. да не ползва мобилен телефон по време на учебен час;
  (2) Освен в случаите, определени в този закон, педагогически специалист не може да извършва срещу заплащане обучение или подкрепа по смисъла на чл. 178, ал. 1, т. 2 - 7 и 14 и чл. 187, ал. 1, т.1 от ЗПУО на деца и ученици, с които работи в училището, ако това заплащане е от името и за сметка на децата и учениците.
  (3) Педагогически специалист няма право да участва при изготвяне и оценяване на изпитни материали и да извършва проверка и оценка на изпитни работи, ако е подготвял ученици за явяването им на съответния изпит срещу заплащане, ако това заплащане е от името и за сметка на учениците. 
  (4) В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на учениците през предходната учебна година е извършвал обучение или подкрепа по смисъла чл. 178, ал. 1, т. 2 - 7 и 14 и чл. 187, ал. 1, т. 1 от ЗПУО на деца и ученици и че това не са били деца и ученици, с които педагогическият специалист е работил в училището в същия период. 
  (5) Преди включването в дейности по ал. 2 педагогическият специалист подава декларация, че не е подготвял ученици за явяването им на съответния изпит срещу заплащане от тях или от родителите им. 

Раздел VІ:  Повишаване квалификацията на учителите и директора: 
  Чл.79	(1) Повишаването 	на 	квалификацията 	е 	непрекъснат 	процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие. 
  (2) Планирането, координирането, управлението и контролът на дейностите за повишаване квалификацията на педагогическите специалисти от Основно училище „Васил Евстатиев Априлов“ се осъществяват на училищно ниво. 
  (3) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на учениците. 
  (4) Директорът на училището е длъжен да осигурява необходимите условия за повишаване квалификацията на педагогическите специалисти. 
  Чл.80(1) Повишаването на квалификацията на педагогическите специалисти се извършва от специализирани обслужващи звена, от висши училища и научни организации. Повишаването на квалификацията на педагогическите специалисти се извършва и от обучителни организации, чиито програми за обучение са одобрени при условията и по реда на тази глава. 
  (2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти. 
  (3) Педагогическите специалисти са длъжни да повишават квалификацията си по програми на организациите по ал. 1 не по-малко от 48 академични часа за всеки период на атестиране /три години/.
  (4) Повишаването на квалификацията, извършена от организации извън ал. 1, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти. 
  Чл.81 (1) Повишаването на квалификацията на педагогическите специалисти може да се организира и от училището чрез обмяна на добри практики в различни форми, както и по международни и национални програми. Вътрешноинституционалната квалификация се измерва в академични часове и за нея не се присъждат квалификационни кредити. 
  (2) Училището е длъжно да осигурява условия за повишаване на квалификацията по ал. 1 не по-малко от 16 академични часа годишно за всеки педагогически специалист. 
  Чл.82 Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика. 
  Чл.83 Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати. 
  Чл.84 Постигнатите компетентности се отразяват в професионално портфолио на педагогическия специалист. Професионалното портфолио се съставя от всеки педагогически специалист и включва разработени материали, които доказват активното му участие в реализирането на политиката на училището, професионалните му изяви, професионалното му усъвършенстване и кариерното му израстване, както и постигнатите резултати с децата и учениците. 
 
Раздел VІІ:  Кариерно развитие на педагогическите специалисти: 
  Чл.85 (1) Кариерното развитие е процес на усъвършенстване на компетентности при последователно заемане на учителски или възпитателски длъжности или при придобиване на степени с цел повишаване качеството и ефективността на образованието. 
  (2) Учителските длъжности са: 
1.	учител; 
2.	старши учител; 
3.	главен учител; 
  (3) Основа за кариерно развитие на педагогическите специалисти са учителският стаж, получените квалификационни кредити, придобитата професионалноквалификационна степен, както и резултатите от атестирането им. 
  (4) По-големият брой квалификационни кредити и по-високата професионално- квалификационна степен са основание за по-бързо кариерно развитие на педагогическите специалисти, независимо от учителския стаж. 
  (5) Условията и редът за заемане на учителските длъжности по ал. 2, както и за по-бързото кариерно развитие на педагогическите специалисти се определят с държавния образователен стандарт за статута и развитието на учителите, директорите и другите педагогически специалисти. 
  (6) Длъжността „Главен учител” се заема след извършен подбор от кандидати  на длъжност „Старши учител” в училището на всеки 4 години, по критерии утвърдени от директора. 
  Чл.86 (1) Атестирането е процес на оценяване на съответствието на дейността на учителите и директорите с професионалния им профил, с изискванията за изпълнение на длъжността, както и със стратегията за развитие на училището, а за директорите - и на управленската им компетентност. 
  (2) Атестирането на учителите и директорите се извършва на всеки 4 години от атестационна комисия, определена от работодателя, съгласувано с педагогическия съвет, като в нейния състав задължително се включват: 
1. представители на работодателя, на финансиращия орган в случаите, когато той е различен от работодателя, на педагогическия съвет, на регионалното управление на образованието, както и родител от обществения съвет - при атестиране на директорите; 
2. представители 	на 	работодателя, 	на 	регионалното 	управление на образованието и на педагогическия съвет - при атестиране на учителите. 
  (3) В състава на комисията може да се включват и други членове, определени в държавния образователен стандарт за статута и професионалното развитие на учителите и директорите. 
  (4) Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен стандарт за статута и професионалното развитие на учителите, директорите и другите педагогически специалисти. 
  (5) Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист. 
  (6) При получена най-ниска оценка от атестирането работодателят заедно с атестационната комисия: 
1. правят анализ на причините, довели до ниската оценка; 
2. изработват план за методическо и организационно подпомагане на получилия ниска оценка учител, директор или друг педагогически специалист; 
3. определят наставник или наставници, които да осъществят методическа и организационна подкрепа; 
4. представят в регионалното управление на образованието в едномесечен срок от провеждането на атестирането документите по т. 1, 2 и 3 за осигуряване на методическа подкрепа. 
  (7) В случаите по ал. 6 повторно атестиране на лицето се извършва една година след предприемане на мерките по ал. 6, т. 1, 2 и 3. 
  (8) Ако при атестирането по ал. 7 отново е получена най-ниска оценка, лицето се освобождава от длъжност. 
 
Раздел VІІІ: Класни ръководители:  
  Чл.87 (1) Класният ръководител е длъжен: 
1. Да осигурява изпълнението на решенията на ПС и нарежданията на директора, които се отнасят до поверената му паралелка. 
2. Да запознава учениците от поверената му паралелка с вътрешните нормативни актове - правилника за устройството и дейността на училището, инструктажи, заповедите на директора и др. 
3. Да се осъществява образователно-възпитателната дейност, ориентирана към интереса и към мотивацията на ученика, към възрастовите и социалните промени в живота му, както и към способността му да прилага усвоените компетентности на практика; 
4. Да отчита индивидуалните потребности и различия на учениците в конкретната си работа с тях. 
5. Да следи за редовното посещение на учебните часове на учениците от паралелката. 
6. Да провежда най-малко 2 срещи с родителите на учебен срок, системно да отразява отсъствията и да контролира редовното нанасяне на оценки в електронния дневник на класа. 
7. Задължително да уведомява родителите след направени 5,30,60 отсъствия от страна на ученика, както и когато спрямо него ще започне процедура за налагане на санкция или други мерки по този правилник. 
8. Да оформя в едноседмичен срок в ел. дневник отсъствията на учениците си. 
9.  Да води училищната документация на паралелката съгласно изискванията в Наредбата за информация и документите в края на учебната година да я предаде на директора без пропуски:
9.1.  учебни предмети и учители; седмично разписание; резултати от обучението; отзиви и информация относно ученика; права и задължения на ученика. 
9.2. Да води ел.дневник на класа съгласно изискванията на Наредбата за информация и документите като отразява в него:  списъка на учителите по отделните предмети/модули; седмичното разписание на учебните часове; срещи с родители; график на контролните и класните работи; резултати от обучението; наложени и отменени наказания, индивидуална работа, обща подкрепа за личностно развитие; 
9.3. Портфолио на ученика - текуща информация за: личностното развитие, процеса на обучение и постигнатите резултати от ученика. 
9.4. Заедно с директора оформя и подписва следните документи: 
- Удостоверение за завършен клас от начален етап - форма на обучение; година на завършване; резултати от обучението;
- Удостоверение за завършен начален етап - форма на обучение; година на завършване; резултати от национално външно оценяване;
- Удостоверение за завършен клас от прогимназиалния етап - форма на обучение; година на завършване; резултати от обучението; 
- Свидетелство за основно образование върху бланки:   
- с номенклатурен № 3-30 с данни от резултати от обучението в ЗП, ИУЧ и ФУЧ на ученици, които през учебната 2026/2027 година завършват VІІ клас.       
- удостоверение за преместване - форма на обучение; резултати от обучението. 
- дубликат на свидетелство за основно образование - серия и номер на дубликата и на оригинала; форма на обучение; резултати от обучението; резултати от НВО; съответно ниво от НКР и от ЕКР; 
9.5. Да съхранява копия от уведомителните писма и други оправдателни документи и носи отговорност за това. Копия на оправдателните документи се съхраняват в отделна папка от всеки класен ръководител. Единствено класният ръководител има право да извинява отсъствията на учениците в дневника на класа. 
9.6. На 1-то число от всеки месец подава информация относно броя на учениците, уважените отсъствия и отсъствията по неуважителни причини за предходния месец, наложените санкции, номерата на учениците допуснали повече от 5 неизвинени отсъствия за предходния месец. 
9.7. До 3-то число от всеки месец подава на директора поименна справка за учениците,  допуснали повече от 5 отсъствия  по неуважителни причини за предходния месец, с цел спиране на детските добавки от Дирекция „Социално подпомагане”, като преди това е уведомил писмено родителите им. 
9.8. Един месец преди приключване на срока, докладва на директора застрашените от отпадане ученици, причините и извършените до момента дейности. Изпраща и регистрира в ел.дневник на класа уведомително писмо до родителите. 
9.9. Да планира, организира и провежда дейности с учениците и родителите им, целящи изграждане на ученически колектив. 
9.10. Да реализира постоянна връзка с родители и социалната система. Организира изпълнението на решенията на Педагогическия съвет, Ученическия съвет и училищното ръководство. 
9.11. Да запознава родителите с Правилника за дейността на училището, учебните планове и нормативните актове със задължителен характер срещу подпис; 
9.12.Да провежда начален и периодичен инструктаж (след всяка ваканция) и го регистрира според изискванията. 
9.13. Да осигурява организирането, провеждането и контрола на дежурство в класната стая.
  Чл.88 При възникнала конфликтна ситуация класният ръководител предприема мерки за разрешаване на конфликти: 
  А. Между ученици:  
- Търси подходящи методи и средства за нейното затихване до минимум.  
- При особено тежки ситуации писмено уведомява ръководството на училището. 
  Б. Между ученици и учител: 
- Запознава училищното ръководство. 
  Чл.89 Класният ръководител има право: 
1. Да предлага за награди и санкции учениците от поверения му клас. 
2. Да изисква информация от учителите и училищното ръководство по въпроси, отнасящи се до образователно-възпитателния процес в класа. 
3. Да поддържа постоянна връзка с родителите, като ги уведомява за развитието на детето или ученика. 
  Чл.90 Учител, който е и класен ръководител, има следните допълнителни задължения: 
1. Да диагностицира, анализира и оценява рисковите фактори върху учениците от класа и отделния ученик и да предприема превантивни и корективни мерки за справяне с тях, организира адекватни възпитателни дейности; 
2. Да консултира родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага в допълнителен час по график утвърден от директор; 
3. Да предлага налагане на санкции: 
3.1- на ученици, които не изпълняват задълженията, определени в ЗПУО, в нормативните актове по неговото прилагане и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците. 
3.2.- когато ученикът възпрепятства провеждането на учебния процес, учителят може да го отстрани до края на учебния час. 
3.3.- когато ученикът се яви в училище с облекло или във вид, които са в нарушение на правилника за дейността на училището, както и когато състоянието му не позволява да участва в учебния процес, той се отстранява от училище до отпадане на основанието за отстраняването му. 
4. При налагане на санкция: 
4.1. Веднага след приключването на учебния час по т.3. 2 или след отстраняването на ученика по т. 3.3 се предприемат дейности за мотивация и за преодоляване на проблемното поведение и се уведомява родителят. 
4.2. За ученика с наложена санкция се осигуряват и дейности за превенция и преодоляване на проблемно поведение. 
4.3. Спазва изцяло процедурата по налагане на санкции, заложена в ЗПУО. 

Раздел ІX   Дежурни учители :  
  Чл.91 Дежурството се извършва по график, утвърден от директора. 
  Чл.92 (1) Дежурните учители са длъжни: 
1. Да идват на училище 30 минути преди започване на учебния процес. 
2. Да следят за опазване на хигиената и реда в коридорите и на етажа, за които отговарят, и уведомяват училищното ръководство за нередности или похабяване на училищното имущество. 
3. Да докладват за възникнали проблеми на директора и да получават съдействие при необходимост. 
4. Да изпълняват всички други задължения, произтичащи от характера на изпълняваната дейност и посочени в ПВТР на ОУ „Васил Евстатиев Априлов” 

	ЧАСТ ВТОРА
ОРГАНИЗАЦИЯ  НА ДЕЙНОСТИТЕ


Глава І:   Училищно образование

  Чл.93 (1) Обучението за придобиване на основно образование в Основно училище „Васил Евстатиев Априлов“  се осъществява от I до VII клас включително в два етапа, както следва: 
1.	начален - от I до IV клас включително 
2.	прогимназиален - от V до VII клас включително. 
  (2) Според подготовката Основно училище „Васил Евстатиев Априлов“ осигурява общо училищното образование. Общото образование се осъществява в основната степен чрез обучение за придобиване на общообразователната и разширената подготовка. 
 
Глава ІІ: Училищна подготовка
 
  Чл.94 Основно училище „Васил Евстатиев Априлов” провежда общообразователна, разширена и допълнителна подготовка. 
   Чл.95. (1) Общообразователната подготовка обхваща следните групи ключови компетентности: 
1.	компетентности в областта на българския език; 
2.	умения за общуване на чужди езици; 
3.	математическа компетентност и основни компетентности в областта на природните науки и на технологиите; 
4.	дигитална компетентност; 
5.	умения за учене; 
6.	социални и граждански компетентности; 
7.	инициативност и предприемчивост; 
8.	културна компетентност и умения за изразяване чрез творчество; 
9.	умения за подкрепа на устойчивото развитие и за здравословен начин на живот и спорт. 
  (2) Общообразователната подготовка се придобива чрез изучаването на общообразователни учебни предмети. 
  (3) Целите, съдържанието и характеристиките на общообразователната подготовка, както и общообразователните учебни предмети по ал. 2 се определят с държавния образователен стандарт за общообразователната подготовка. 
  Чл.96.Въз основа на държавния образователен стандарт за общообразователната подготовка министърът на образованието и науката утвърждава учебни програми по всеки общообразователен учебен предмет за всеки клас, в които се конкретизират компетентностите на учениците като очаквани резултати от обучението. 
  Чл.97. Общообразователната подготовка в основната степен на образование в Основно училище „Васил Евстатиев Априлов“ е еднаква за всички ученици и се придобива чрез изучаване на едни и същи общообразователни учебни предмети и с един и същ брой учебни часове за всеки от тях, определени с държавния образователен стандарт за учебния план. 
  Чл.98. (1) Разширената подготовка обхваща компетентности, които развиват и усъвършенстват отделни компетентности от общообразователната подготовка. 
  Чл.99 (1) Учебните предмети, чрез които се придобива разширената подготовка в Основно училище „Васил Евстатиев Априлов“, се определят с училищния учебен план в зависимост от интересите на учениците за всеки клас и възможностите на училището. 
  (2) Съдържанието на разширената подготовка по съответния учебен предмет за съответния клас в Основно училище „Васил Евстатиев Априлов“, се определя с учебни програми, утвърдени от директора на училището, в съотвествие с рамковия учебен план за основно образование .
  Чл.100 (1) Допълнителната подготовка в Основно училище „Васил Евстатиев Априлов“ обхваща компетентности, отговарящи на интересите на учениците и подкрепящи развитието на заложбите им. 
  (2) Учебните предмети, модулите и дейностите, чрез които се придобива допълнителната подготовка в училището, се предлагат от учителите и класните ръководители в зависимост от интересите на учениците и възможностите на училището и се определят с училищните учебни планове. 
  (3) Съдържанието на допълнителната подготовка се определя в учебни програми, утвърдени от директора на училището. 
  
Глава ІІІ:  Учебен план
 
  Чл.101 (1) Учебният план разпределя учебното време между учебните предмети или модули за придобиване на училищната подготовка. 
  (2) Структурата на учебния план обхваща три раздела: 
1.	раздел А - задължителни учебни часове; 
2.	раздел Б - избираеми учебни часове; 
3.	раздел В - факултативни учебни часове. 
  (3) В задължителните учебни часове се осъществява обучение за придобиване на общообразователната подготовка; 
  (4) В избираемите учебни часове се осъществява обучение за придобиване на разширената подготовка.
  Чл.102 Основно училище „Васил Евстатиев Априлов“ работи по рамков учебен план за общо образование за основната степен на образование; 
  Чл.103 (1) Извън часовете по чл. 87, ал. 2  от ЗПУО в учебния план се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа. 
  (2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление. 
  Чл.104 (1) Основно училище „Васил Евстатиев Априлов“ въз основа на съответния рамков учебен план разработва училищен учебен план съобразно интересите на учениците и възможностите си. 
1.Учебните предмети на І, II, III, IV, V, VI, VII клас са в съотвествие с Рамковия  учебен план на училището, съгласно чл. 91 на Закона за предучилищното и училищното  образование  
  (2) Училищният учебен план съдържа седмичния брой часове по учебни предмети. 
  (3) Училищният учебен план се утвърждава по класове за всяка учебна година.
  (4) За учебната 2026/2027 година училищният учебен план се приема от педагогическия съвет и се утвърждава със заповед на директора, като не може да се променя през учебната година. 

Глава  ІV :  Оценяване пригодността на учебниците и учебните помагала в училище

  Чл.105 (1) Оценяването на пригодността на учебниците и учебните комплекти за прилагане в училище се извършва след изтичане на срока по чл. 58, ал. 2, след завършване на проверката или след повтаряне на процедурата при условията и по реда на чл. 58 на Наредба № 6 от 30.11.2015 г. за познавателните книжки, учебниците и учебните помагала 
  (2) Оценяването на пригодността за прилагане в училище се извършва само за проектите, получили оценка "Съответства на държавния образователен стандарт за познавателните книжки, учебниците и учебните помагала". 
  (3) Оценяването се извършва във всяко училище от учителите, които преподават учебния предмет или модул в съответния етап от степента на образование, с изключение на командированите и отсъстващите поради ползване на законоустановен отпуск. 
  (4) За извършване на оценяването проектите на учебник или на учебен комплект се разпространяват от вносителите под формата на готово книжно тяло до всички училища, в които учебният предмет се изучава. В случаите, в които проектът е печатно издание с електронен вариант, електронният вариант се предоставя в училищата на цифров носител или се посочва интернет адрес, чрез който да се осъществи достъп до електронното издание. 
  (5) Министърът на образованието и науката утвърждава със заповед списъка на училищата по ал. 4 и определя срок за разпространение на проектите до училищата. 
Заповедта се публикува на официалната интернет страница на МОН. 
  (6) Министърът на образованието и науката със заповед дава указания за организиране и провеждане на оценяването на пригодността на проектите за всяка конкретна процедура. Заповедта се публикува на официалната интернет страница на МОН едновременно със заповедта по ал. 5. 
Чл.106 (1) В оценяването на пригодността не участват проектите: 
1.- които не са доставени в училището; 
2.- които не са представени във формата по чл. 59, ал. 4 на Наредба № 6 от 30.11.2015 г. за познавателните книжки, учебниците и учебните помагала;
3.- за които не е предоставен електронният вариант на проекта на цифров носител или не е посочен интернет адрес, чрез който да се осъществи достъп до електронното издание - в случаите, когато проектът е печатно издание с електронен вариант; 
4.- които са доставени след срока по чл. 59, ал. 5. Наредба № 6 от 30.11.2015 г. за познавателните книжки, учебниците и учебните помагала ;
  (2) Случаите по ал. 1 се удостоверяват с протокол, попълнен по образец от директора на училището. 
  Чл.107 (1) Всеки учител оценява пригодността на проектите за прилагане в училище съгласно чл.88 и чл.89 от Настоящия правилник и чл. 61 (1) от Наредеба №6 за познавателните книжки, учебниците и учебните помагала. 
  Чл.108 Обобщаването на оценките на учителите от всички училища в страната се организира от МОН. 
  Чл.109 Министърът на образованието и науката одобрява или отказва да одобри внесените проекти в срок не по-дълъг от 6 месеца от изтичане на срока по чл. 44, ал. 2, т. 5. от Наредба №6 за познавателните книжки, учебниците и учебните помагала. 
  Чл.110 Одобряват се проектите на учебници или на учебни комплекти, които са получили обща оценка "Съответства на държавния образователен стандарт за познавателните книжки, учебниците и учебните помагала" и обща оценка "Приложим в практиката". 
  Чл.111 Одобрените познавателни книжки, учебници и учебни комплекти може да се използват за училищната подготовка до влизането в сила на нови учебни програми или до промяна на съдържанието, графичния им дизайн, полиграфическото или електронното им изпълнение. 
 
Глава V: Организация на дейностите в училищното образование

  Чл.112 (1) Училищното образование се организира в учебни години, които включват учебно и неучебно време. 
  (2) Учебната година е с продължителност 12 месеца и започва на 15 септември.
  (3) За учебната 2026/2027 година графикът на учебното време се определя съгласно Заповед на Министъра на образованието и науката РД09-3345/31.08.2026 г.  
  Чл.113 (1) Учебното време за всички форми на обучение, с изключение на самостоятелната, се организира в учебни срокове, учебни седмици, учебни дни и учебни часове. 
  (2) Учебното време за самостоятелната форма се организира от училището чрез изпити, за които ученикът се подготвя самостоятелно. 
  (3) Изпитите за самостоятелна форма на обучение са организират в сесии по график, утвърден със заповед на директора. 
  Чл.114 (1) Учебната година включва два учебни срока. 
  (2) Продължителността на първия учебен срок е 18 учебни седмици. 
  (3) Продължителността на втория срок се определя със заповедта на министъра на образованието и науката по чл. 104, ал. 1 от Закона за предучилищното и училищното образование (ЗПУО). 
  Чл.115 (1) Учебната седмица е с продължителност 5 учебни дни и съвпада с работната седмица. 
  (2) В случай, че официален празник съвпадне с почивните дни обявените следващи работни дни за почивни, са неучебни за учениците.
  Чл.116 (1) Учебният ден включва учебните часове и почивките между тях. Учебният ден започва в 8:00 часа. 
  Чл.117 (1) Организацията на учебния ден е целодневна и се осъществява при условията и по реда на Наредбата за организация на дейностите в училищното образование и Програмата за целодневна организация на учебната дейност в ОУ „Васил Евстатиев Априлов” 
  (2) Началото и краят на учебния ден за Основно училище „Васил Евстатиев Априлов“ се определя със заповед на директора на училището преди началото на всяка учебна година.  
  Чл.118 (1) Продължителността на учебните часове е:  
-	35 мин.  за учениците от I и II клас; 
-	40 мин.  За учениците от  III до VІІ клас; 
  (2) Почивките между учебните часове са посочени в дневния режим на Основно училище „Васил Евстатиев Априлов“ не по-малко от 10 и не повече от 30 минути.  
  Чл.119 (1) При непредвидени и извънредни обстоятелства продължителността на всеки учебен час може да бъде намалена до 20 минути от директора на училището със заповед. 
  (2) В случаите и по реда на ал. 1 директорът може да намалява и продължителността на самоподготовката, дейностите по интереси и отдих и спорт при целодневна организация на учебния ден. 
  (3) В случаите по ал. 1 и 2 директорът на училището уведомява началника на регионалното управление на образованието до края на учебния ден, за който се отнася намалението и създава организация за уведомяване на родителите на учениците.  
  Чл.120 (1) Учебните часове от раздел А и Б от училищния учебен план се разпределят за всеки учебен ден от учебната седмица в седмично разписание. 
  (2) Седмичното разписание се разработва в съответствие с изискванията на Наредба № 10 от 19.06.2014 г. за здравните изисквания при изготвяне и спазване на седмичните учебни разписания. То се утвърждава от директора на училището не по-късно от три дни преди започване на всеки учебен срок. Всяка наложителна промяна в разписанието се утвърждава от РЗИ. 
  (3) В седмичното разписание извън броя на задължителните учебни часове се включва и часа на класа. 
  (4) Учебният час за спортни дейности се включва в седмичните разписания извън броя на задължителните учебни часове съобразно организацията на учебния ден, паралелките или групите и спортната база в училището. 
  Чл.121 (1) За определен учебен ден директорът на училището може със заповед да определи различно от утвърденото седмичното разписание разпределение на учебните часове при определени обстоятелства: 
-  отсъствия на учители поради болест
-  при аварийни ситуации 
-  провеждане на НВО 
  (2) В заповедта по ал. 1 задължително се описват обстоятелствата, наложили определянето на различно от седмичното разписание разпределение на учебните часове в учебния ден. 
  Чл.122 Неучебното време включва: 
1. Официалните празници по чл. 154, ал. 1 от Кодекса на труда; 
2. Ваканциите; 
3. Обявените за неучебни дни при условията и по реда на чл. 105, ал. 1, 3 и 5 от ЗПУО.
4. Обявените със заповед на директора неучебни, но присъствени дни  съгласно решение на ПС. За 2026/2027 год. тези дни са:
- 30.10.2026 г. – практическо занятие за усвояване на Плана за защита при бедствия на пребиваващите.
- 29.04.2027 г. – практическо занятие за усвояване на Плана за защита при бедствия на пребиваващите.
- 23.05.2027 г. – спортен празник на училището.
  Чл.123 (1) През учебната година децата и учениците ползват есенна, коледна, зимна и пролетна  ваканция. 
  (2) Началото и краят на ваканциите за учебната 2026/2027 год. се определят от Заповед на Министъра на образованието и науката РД09-3345/31.08.2026 г.
  Чл.124 По време на учебната година в зависимост от темите в учебното съдържание учениците могат организирано да посещават различни културни и научни институции, прояви и мероприятия в рамките на учебните часове при следния ред:  
1. За провеждане на организираното посещение се изисква информирано съгласие на родителите/настойниците на учениците. 
2. За провеждане на организирано посещение учителят, класният ръководител или друг педагогически специалист предварително планира брой часове в тематичния годишен план и ги разпределя в зависимост от съответния случай /празник или проява/ в дидактическия план по съответния учебен предмет или в разпределението за часа на класа. 
3. За организирането на посещенията педагогическите специалисти информират писмено   директорът на училището най-малко три дни преди реализирането им. 
4. За дейностите по ал. 1 директорът на училището информира началника на регионалното управление на образованието до един ден преди реализирането й. 
  Чл.125 (1) Педагогическият съвет на всяко училище съобразно възможностите на училището избира за учебната година спортните дейности от определените по чл. 92, ал. 1 от ЗПУО. 
  (2) Учениците подават писмено заявление до директора на училището до 30 юни за избор на спортните дейности от определените по ал. 1, съобразени с възможностите на училището. 
  (3) Организирането и провеждането на спортни дейности по ал. 1 се осъществява от педагогически специалисти в областта на физическото възпитание и спорта с професионална квалификация "учител" или "треньор" по даден вид спорт. 
  (4) При разпределението на учебните часове по спортни дейности за съответната учебна година директорът определя със заповед учител и/или треньор, времето и мястото за провеждането им по паралелки или групи. 
  Чл.126 Учениците, за които е противопоказно участието в часовете по спортни дейности и в часовете по физическо възпитание и спорт, имат право да бъдат освободени от тях.

Глава VІ:   Форми на обучение
 
  Чл.127 (1) Училищното обучение в Основно училище „Васил Евстатиев Априлов” село Рабиша се осъществява в дневна форма на обучение. 
  (2) При желание  на учениците и техните родители и по препоръка от екипа за подкрепа за личностно развитие училището може да предложи и обучение в :
 - индивидуална;  
 - самостоятелна; 
  (3) Формите на обучение, които се организират в училище се приемат от педагогическия съвет на училището. 
  Чл.128 (1) Формата на обучение се избира от ученика при условията на чл. 12, ал. 2 на ЗПУО. 
  (2) Формата на обучение се препоръчва от екипа за подкрепа за личностно развитие за: 
1. ученик, ненавършил 16 години, чиято възраст надхвърля с повече от три години възрастта за съответния клас; 
2.   лице, навършило 16 години, което постъпва за първи път в училище; 
3.   лице, прекъснало обучението си за повече от три последователни учебни години; 
4.  лице, което не може успешно да завърши един и същ клас повече от три учебни години; 
5.    ученик със специални образователни потребности. 
  (3) За записване или промяна на формата на обучение за конкретна учебна година ученикът при условията на чл. 12, ал. 2 на ЗПУО подава заявление до директора на училището. 
  Чл.129 (1) Ученици, които се обучават в дневна и самостоятелна форма на обучение, могат да променят формата на обучението си преди началото на учебната година. 
  (2) Промяната на формата на обучение се разрешава от началника на регионалното управление на образованието по подадено заявление от родителя/настойника или по искане на директора на училището за случаите уредени в нормативен акт. 
  Чл.130 (1) В индивидуална форма може да се обучават:  
1. Ученици със специални образователни потребности при условията на чл. 107, ал. 4 от ЗПУО . 
  (2) Индивидуалната форма включва индивидуални учебни часове и текущо оценяване или изпити за определяне на срочна или годишна оценка.  
  (3) Обучението се осъществява по индивидуален учебен план разработен на основата на училищния учебен план, който се утвърждава от директора на училището. 
  (4) Индивидуалния учебен план се разработва за една учебна година. 
  (5) Индивидуалните учебни часове се провеждат в училището. 
  Чл.131 (1) Самостоятелна форма на обучение включва самостоятелна подготовка и изпити за определяне на годишни оценки по учебните предмети от училищния учебен план. 
  (2) Самостоятелната форма на обучение може да се организира за лица навършили 16 годишна възраст, които нямат завършено основното образование;  
  (3) При самостоятелна форма на обучение се прилага училищен учебен план за съответния клас, избран от ученика. 
  (4) Изпитите по учебните предмети от училищния учебен план са организирани в три сесии – една редовна и две поправителни.  
  Чл.132 (1) Организирането и провеждането на самостоятелната форма на обучение на лица навършили 16 годишна възраст се организира при следния ред:  
1.	Заявлението за записване в самостоятелна форма на обучение на лица навършили 16-год. възраст се подава в началото на учебната година, но не по-късно от 20 учебни дни преди първата редовна изпитна  сесия. 
2.	Директорът: 
-	информира учениците на самостоятелна форма на обучение за времето и организацията на провеждане на изпитните сесии; 
-	предоставя конспектите по всеки учебен предмет; 
-	съдейства за ползването на учебни материали от училището; 
-	изготвя и поставя на видно място график за изпитните дати не по-късно от 10 дни преди началото на изпитната сесия; 
-	изготвя и поставя на видно място графика за консултации на учителите; 
-	предоставя на учениците справка за резултатите от изпитите;  
   (2)  Ученик, обучаван в самостоятелна форма на обучение, който не се е явил на три поредни сесии, се смята за отписан от училището. 
  
  
Глава VІІ:  Оценяване на резултатите от обучението

Раздел І : Оценяване. Текущи изпитвания :
  Чл.133 (1) Оценяването е системен процес на установяване и измерване на постигнатите резултати от обучението и на нивото на подготвеност на учениците за бъдещата им реализация. Показател за степента на постигане на тези резултати е оценката. 
  (2) Основните цели на оценяването са: 
1.	диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа; 
2.	мониторинг на образователния процес за прилагане на политики и мерки, насочени към подобряване качеството на образование. 
  (3) Оценяване се извършва: 
1.	в процеса на обучение; 
2.	в края на клас за определяне на изходното равнище; 
3.	в края на ІV клас  
4.         при завършване на степен на образование – в края на VІІ клас. 
  Чл.134 (1) Установяването на постигнатите резултати и поставянето на оценка е индивидуално за всеки оценяван. 
  (2) Обект на оценяване са компетентностите на учениците, придобити в резултат на обучението. 
  (3) Оценяващият предварително запознава оценяваните със съдържанието, формата и конкретните правила, по които ще бъдат оценявани. 
    Чл. 135. (1) Оценяването се извършва чрез текущи изпитвания и изпити. 
  (2) Текущите изпитвания се осъществяват в процеса на обучение, като част от тях са въз основа на проекти. Те са инструмент за обратна връзка и за мотивация за учене. В резултат на текущите изпитвания се поставят текущи оценки и брой точки, въз основа на които се формират срочни или годишни оценки. 
  (3) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка или с учебната програма по съответния учебен предмет или модул за съответния клас. 
  (4) За учениците със специални образователни потребности, които се обучават по индивидуална учебна програма, оценката е показател за степента, в която са постигнати компетентностите, заложени в нея. 
  (5) Не се поставят оценки по учебните предмети, модули или дейности, предвидени за изучаване във факултативните часове от училищния учебен план.
  (6) Изпитите в училището са: 
1.	за определяне на срочна или на годишна оценка по учебен предмет за ученици, чийто брой оценки – поради отсъствия не позволяват оформянето на срочна или годишна оценка; 
2.	за определяне на годишна оценка по учебен предмет за ученици, които остават на поправителен изпит.  
3.	за установяване степента на постигане на компетентностите, определени в учебната програма по учебен предмет за определен клас; 
4.	за установяване степента на постигане на компетентностите, определени с държавния образователен стандарт за общообразователната подготовка;
5.	приравнителни - при различие между училищните учебните планове на ученик, който се премества от друго училище. 
  Чл.136 (1) В зависимост от оценяващия оценяването може да е: 
1.	вътрешно - когато оценката се поставя от обучаващия учител; 
2.	външно - когато оценката се поставя от комисия или от лице, различно от обучаващия учител. 
  (2) В зависимост от организацията и обхвата си оценяването в процеса на училищното обучение може да е: 
1.	национално - обхваща ученици от един клас в цялата страна; 
2.	регионално - обхваща ученици от един клас в рамките на една или няколко области; 
3.	училищно - обхваща ученици от един клас в рамките на отделно училище; 4. групово - обхваща част или всички ученици от една или повече паралелки; 
5.         индивидуално - за отделен ученик. 
  (3) В края на ІV, VІІ клас се провежда национално външно оценяване за установяване степента на постигане на компетентностите за съответния етап, определени с държавния образователен стандарт за общообразователната подготовка. 
  (4) Форматът на националното външно оценяване по ал. 3, учебните предмети, по които то се извършва, както и условията и редът за организацията и провеждането му се определят с държавния образователен стандарт за оценяването на резултатите от обучението на учениците. 
   Чл. 137 (1) Оценката съдържа качествен и количествен показател. 
  (2)	Оценките, които може да се поставят, са "отличен (6)", "много добър (5)", "добър 
(4)", "среден (3)", "слаб (2)". 
  (3) В случаите когато количественият показател не се определя като цяло число, качественият показател се определя при условията на държавния образователен стандарт за оценяването на резултатите от обучението на учениците. 
  (4) Когато се използват други количествени показатели, те се приравняват към оценките по ал. 2. 
  (5) Не се поставят количествени оценки   на НВО в края на VІІ. 
  (6) На учениците от I, II и IІІ  клас се поставят оценки само с качествен показател. 
  (7) На ученици със специални образователни потребности от  ІV, V,VІ и VІІ клас, които се обучават по индивидуални учебни програми се постява  оценка  с качествен показател, която се записва в ел.дневник на класа с цифра отговаряща на качествената оценка и знак (* ) до нея. 
   Чл.138 (1) Текущите изпитвания се осъществяват ритмично и системно през първия и през втория учебен срок. 
  (2) В триседмичен срок от началото на учебната година чрез текущо изпитване се установява входното равнище на учениците по учебните предмети или модули, които са изучавали през предходната година в задължителните учебни часове. 
  (3) Текущото изпитване по ал. 2 има диагностична функция с цел установяване на дефицитите и предприемане на мерки за преодоляването им. 
  (4) Две седмици преди оформянето на годишната оценка по учебните предмети, по които не се провежда класна работа, се провежда текущо изпитване за установяване на изходното ниво на учениците, с изключение на учениците от ІV клас. 
  Чл.139 (1) Минималният задължителен брой текущи изпитвания по учебен предмет или модули за всеки учебен срок, освен ако в съответната учебна програма не е определено друго, е: 
1.	две текущи изпитвания по учебни предмети или модули, изучавани по училищен учебен план с до два учебни часа седмично; 
2.	три текущи изпитвания по учебни предмети или модули, изучавани по училищен учебен план с 2,5 - 3,5 учебни часа седмично; 
3.	четири текущи изпитвания по учебни предмети или модули, изучавани по училищен учебен план с 4 и повече учебни часа седмично. 
  (2) В минималния задължителен брой текущи изпитвания по ал. 1 не се включва текущото изпитване установява входното равнище на учениците по учебни предмети
или модули, които са изучавали през предходната учебна година в задължителните учебни часове.
  Чл.140 (1) Според формата текущите изпитвания са устни, писмени и практически, а според обхвата - индивидуални и групови. 
  (2) След установяване на постигнатите резултати при текущите изпитвания на учениците се поставят текущи оценки. 
   (3) При текущите устни изпитвания оценяващият е длъжен да аргументира устно оценката си пред ученика, а при текущите писмени изпитвания - писмено. 
  Чл.141 (1) При индивидуалните устни изпитвания ученикът дава устни решения и отговори на индивидуално поставени задачи или въпроси. 
  (2) При индивидуалните писмени изпитвания ученикът дава писмени решения и отговори на индивидуално поставени задачи или въпроси. Индивидуалните писмени изпитвания се извършват за не повече от един учебен час. 
  (3) При индивидуалните практически изпитвания ученикът изпълнява практически дейности, определени в индивидуално поставено практическо задание. 
  Чл.142 (1) При груповите устни изпитвания всеки ученик дава устни решения и отговори на групово поставени задачи или въпроси. 
  (2) При груповите писмени изпитвания всеки ученик дава писмени решения и отговори на групово поставени задачи или въпроси. 
  (3) При груповите практически изпитвания всеки ученик изпълнява индивидуално или в екип практически дейности, определени в групово поставено практическо задание. 
  (4) При груповите изпитвания се поставя текуща оценка индивидуално за всеки ученик. 
  Чл.143 (1) Контролната работа е групово писмено изпитване, при което се оценяват постигнатите резултати от учениците след приключване на обучението по определена част (раздел) от учебното съдържание по учебния предмет. 
  (2) Контролната работа се провежда за не повече от един учебен час. 
  Чл.144 (1) Класната работа е групово писмено изпитване, при което се оценяват постигнатите резултати от учениците по учебния предмет в края на учебния срок. 
  (2) Класна работа се провежда по: български език и литература и по математика. 
  Чл.145 (1) Контролните и класните работи се провеждат по график при спазване на следните изисквания: 
1.	за един и същи клас може да се провежда не повече от една класна или една контролна работа в един учебен ден; 
2.	за един и същи клас в една учебна седмица не могат да се провежда повече от една класна работа; 
3.	не се провеждат класни работи в последната седмица от учебния срок. 
  Чл.146 (1) Контролните и класните работи се коригират и рецензират от преподаващия учител и се връщат на учениците за запознаване с резултатите.
   (2) Оценяващият анализира и обобщава резултатите от контролните и класните работи, като в срок до две седмици след провеждането им уведомява учениците за направените изводи.
   (3) Контролните и класните работи се съхраняват от учителя до края на учебната година.
   Чл.147 (1) Графикът за провеждане на контролните и класните работи се изготвя по предложение на учителите по съответния учебен предмет, утвърждава се от директора на училището до една седмици след началото на всеки учебен срок и се поставя на общодостъпно място в училището. 
  (2) За графика по ал. 1 учителите по съответния учебен предмет информират учениците, а класните ръководители - родителите. 
 
Раздел II: Срочни, годишни и окончателни оценки: 
  Чл.148 (1) По учебните предмети, изучавани в I - IV клас не се формира срочна оценка.
  (2) Не се формира срочна оценка при обучение по индивидуални учебни програми на ученици със специални образователни потребности по учебните предмети, по които оценяването е с качествените оценки по чл. 9, ал. 8 от Наредбата за оценяване. 
  (3) Срочна оценка не се поставя без наличието на минималния брой текущи изпитвания поради отсъствие на ученика в повече от 25 % от учебните часове по предмета през учебния срок. В този случай ученикът полага изпит за определяне на срочна оценка.   
  (4) Не се оформя срочна оценка по учебния предмет физическо възпитание и спорт за ученици, освободени по здравословни причини от изучаването му, ако продължителността на освобождаването не позволява осъщестяването на минималния задължителен брой текущи изпитвания по чл. 12, ал. 1. В този случай срещу учебния предмет в училищната документация се записва "освободен". 
  (5 ) Не се оформя срочна оценка в VІІ клас по учебния предмети, които се изучават с един час седмично.
  (6) Срочната оценка се оформя не по-рано от една учебна седмица и не по-късно от два учебни дни преди приключване на съответния учебен срок. 
  Чл.149 (1) Годишната оценка се оформя от учителя по съответния учебен предмет, като се отчитат постигнатите компетентности на ученика върху учебното съдържание, изучавано през учебната година за придобиване на общообразователната или разширена подготовка, и при вземане предвид на срочните оценки. За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка. 
  (2) На учениците в I, II и ІІI клас по всички учебни предмети се формира обща годишна оценка с качествен показател 
  (3) На учениците от IV до VІІ клас по всеки учебен предмет или модул се формира
годишна оценка с качествен и количествен показател.       
  (4) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: "постига изискванията", "справя се" и "среща затруднения". 
  Чл.150 (1) Учителят лично вписва поставените от него оценки в съответната задължителна училищна документация. 
  (2) Сроковете за вписване на оценките в документацията по ал. 1 са: 
1.	в деня на изпитването - за текущите оценки от устните и от практическите изпитвания; 
2.	до една седмица след провеждане на изпитването - за текущите оценки от писмените изпитвания; 
3.	в деня на оформянето им - за срочните и за годишните оценки. 
  Чл.152 (1) Окончателна оценка в училището се поставя при: 
1.	завършване на начален етап на основно образование; 
2.	завършване на прогимназиален етап на основно образование; 
  (2) Окончателни са и оценките, получени при изпитите по чл. 7, ал. 4 от Наредбата за оценяване на резултатите от обучението. 
  (3) Окончателните оценки по ал. 1 може да се променят само по реда на изпитите за промяна на окончателната оценка, а окончателните оценки по ал. 2 не може да се променят. 
  (4) Окончателните оценки се записват в съответните документи за завършен етап, за придобита степен на образование и/или квалификация по професия. 
  Чл.153 Окончателните оценките по всеки учебен предмет при завършване на етап и степен на образование са определени от чл. 26 до чл.32 в Наредбата за оценяване на резултатите от обучението. 




Раздел ІІІ : Изпити, провеждани в училището. Организация :
  Изпит за промяна на оценката / Поправителен  изпит :
  Чл.154 (1) Изпит за промяна на оценката
  (2) Изпити се полагат от ученици, когато годишната им оценка е слаб (2) по някой от учебните предмети, изучавани в задължителните или избираемите учебни часове.
  (2) Поправителни изпити не се полагат от учениците, които се обучават в класовете от I до IV клас в дневна, индивидуална, самостоятелна форма на обучение и възрастта им е съответна за този клас или я надхвърля, но не с повече от три години.
  (3) Учениците по ал. 2, чиято възраст надхвърля с повече от три години съответната за този клас възраст полагат поправителни изпити.
  (4) За учениците по ал. 2, които се обучават в дневна и индивидуална,  и не са усвоили компетентностите, заложени в учебната програма за I, за II , за III  и за ІV клас, или имат годишна оценка слаб (2) по някой от учебните предмети, изучавани в задължителните или в избираемите учебни часове от училищния учебен план се организира допълнително обучение по време на лятната ваканция след съответния клас при условия и по ред, определени в държавния образователен стандарт за приобщаващото образование.
  (5) Поправителните изпити се полагат върху учебното съдържание включено в учебната програма по съответния учебен предмет или модул за съответния клас и за съответния вид подготовка.
  (6) Поправителните изпити се организират в редовни и в допълнителни  сесии.
  (7) Редовните поправителни сесии са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на училището.
  (8) Учениците, които по здравословни причини, удостоверени с медицински документ, не са се явили на поправителни изпити на редовните сесии, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.
  Изпит за промяна на годишна оценка :
  Чл.155 (1) Изпитите за промяна на годишна оценка се провеждат след приключване на учебните занятия съответно за VII клас.
  (2) Изпитът за промяна на годишната оценка по учебен предмет или модул се полага върху учебното съдържание, включено в учебната програма по съответния учебен предмет или модул за съответния клас.
  (3) За полагането на изпит за промяна на годишната оценка ученикът подава заявление до директора на училището, с което се отказва от годишната си оценка.
  (4) Учениците имат право еднократно да се явят на изпит за промяна на годишна оценка 
  (5) Всеки ученик има право да положи изпит за промяна на годишна оценка по не повече от три учебни предмета общо, изучавани в задължителните и/или в избираемите учебни часове. 
  Изпит за определяне на срочна оценка :
  Чл. 156 (1) Изпити за определяне на срочна оценка по учебен предмет или модул се полагат от:
1. учениците, обучавани в дневна, както и в комбинирана форма при обучението при условията и по реда на дневна форма, чиито отсъствия надхвърлят 25 % от учебните часове по отделен предмет или модул,предвидени по училищния учебен план за съответната паралелка през учебния срок, което не позволява да бъде формирана срочна оценка поради невъзможност да бъде осъществен минималният брой текущи изпитвания  при  спазване на принципа за ритмичност;
   (2) Изпитът за определяне на срочна оценка се полага върху учебното съдържание, включено в учебната програма по съответния учебен предмет или модул, изучавано през съответния учебен срок и за съответния вид подготовка.
  Изпит за определяне на годишна оценка :
  Чл. 157 (1) Изпити за определяне на годишна оценка по учебен предмет или модул се полагат от :
1. учениците, обучавани в самостоятелна форма на обучение;
4. учениците, обучавани в дневна форма, по учебен предмет или модул, ако отсъствията
на ученика от учебни часове през втория учебен срок надхвърлят 25 % от учебните часове по съответния предмет или модул, предвидени по училищния учебен план за съответната паралелка, и това не позволява да бъде осъществен минималният брой текущи изпитвания .  
  (2) Изпитът за определяне на годишна оценка се полага върху учебното съдържание, включено в учебната програма по съответния учебен предмет .
  Организация :
  Чл. 158 (1) Изпитите в процеса на обучение се провеждат от:
1. училищна комисия по организирането на изпита;
2. училищна комисия по оценяването.
  (2) В състава на комисията по ал. 1, т. 1 не може да се определят лица, които заемат учителска длъжност по учебния предмет, по който се провежда изпитът.
  (3) В състава на комисията по ал. 1, т. 2 се определят лица, които заемат учителска длъжност по учебния предмет, по който се провежда изпитът, в същото или в друго училище. В случай че училището не може да осигури такива лица, в състава на комисията може да се определят преподаватели от други училища, които имат завършено висше образование по специалност от професионално направление съгласно Класификатора на областите на висше образование и професионалните направления, приет с Постановление № 125 на Министерския съвет от 2002 г. (ДВ, бр. 64 от 2002 г.), съответстващо на учебния предмет, по който се провежда изпитът.
  (4) Комисиите  се състоят  от двама членове,единият от които е председател.
  (5) За провеждане на изпитите за промяна на оценката директорът на училището издава заповед за определяне на комисиите .
  (6) В заповедта по ал. 6 за всеки изпит се определят датата на провеждане, началният час, съставът на всяка комисия, срокът за изготвяне на изпитните материали, времето и мястото за проверка на изпитните работи, срокът и мястото за оповестяване на резултатите от изпита.
  (7) Съобщение за датата, мястото и началния час на изпита, както и за срока и мястото за оповестяване на резултатите, се  поставя на общодостъпно място в училището най-късно три дни преди датата за провеждане на изпита.  

Глава VІІІ: План - прием
 
  Чл.159 Училищният план-прием определя за училището за всяка предстояща учебна година: 
1.	броя на учениците в I клас; 
2.	промяна на слетите класове в училището и свободните места в тях; 
3.	класове, за които се предвижда целодневна организация на учебния ден; 
  Чл.160 Училищният план-прием се определя от директора въз основа на анализ на броя на учениците в населеното място, училищната мрежа и стратегията на общината. 
  Чл.161 (1) Училищният план-прием за предстоящата учебна година се утвърждава със заповед на директора в срок до 30 март след становище на обществения съвет.
  (2) Директорът информира началника на регионалното управление на образование за утвърдения училищен план-прием за предстоящата учебна година. 
  Чл.162 За изпълнение на училищния план-прием директорът със заповед определя училищна комисия, която приема заявления за прием в I клас и извършва всички дейности по приема на учениците. 

Глава ІХ: Преместване на учениците
	 
  Чл.163 (1) Учениците може да се преместват, както следва: 
1. от І до VІ клас през цялата учебна година; 
2. от V до VІІ клас – не по-късно от 30 учебни дни преди края на всеки учебен срок; 
  Чл.164 (1).  Учениците се преместват при спазване на следните условия и ред: 
1. подаване на писмено заявление от родителите/настойниците до директора на приемащото училище; 
2.  издаване на служебна бележка от директора на приемащото училище до три работни дни, с която потвърждава записването на ученика; 
3.  представяне на служебната бележка по ал.1, т.2 на директора на училището, от което ученикът се премества, заедно с писмено заявление от родителите/настойниците за желанието за преместването;  
4. до три работни дни  класният ръководител подготвя удостоверението за преместване и копие от училищния учебен план, а за учениците от І до ІV клас и  копие от заповедта за определяне на системата от качествените показатели.
5. след връщане на учебниците и учебните помагала, получени от училището, на родителя се предоставят документите за преместване по т.4; 
6. до три работни дни от получаване удостоверението за преместване, родителят /настойника представя получените документи за записване в приемащото училище; 
7. директорът на приемащото училище до три работни дни определя със заповед условията за приемане на ученика и информира родителя/настойника на ученика, който подписва информирано съгласие относно различията в учебния план в приемащото училище и необходимите приравнителни изпити, ако има такива; 
8. до три работни дни след получаване на документите за преместване, директорът на приемащото училище информира писмено директора на училището, от което се премества ученика за неговото записване 
  Чл.165 Ученикът се счита за преместен в новото училище от датата, посочена в заповедта на директора на приемащото училище. 
  Чл.166 (1) Приравнителните изпити по чл. 185 ал.5 се организират по ред и условия определен от директора на приемащото училище. 
  (2) При преместване на ученици със специални образователни потребности се спазват изискванията на ДОС за прибщаващото образование. 

Глава Х : Задължителна документация

  Чл. 167 В училището се води следната задължителна документация, със съответните срокове на съхранение: 
-  Книга за подлежащите на задължително обучение деца. 
-  Електронен дневник за всяка паралелка, електронен дневник за група при целодневна организация на учебния ден.
-  Книга за резултатите от изпитите на учениците в  самостоятелна и индивидуална форма на обучение. 
- Регистрационни книги за издадените свидетелства за основно образование и техните дубликати. 
- Книги за контролната дейност в училището на директора и класьори към тях. 
- Книга за регистриране на проверките на длъжностни лица от МОН и РУО.
- Книга за решенията на ПС и класьор. 
- Летописна книга на училището и албум за учителите. 
- Санитарна книга. 
- Входящ и изходящ дневник за кореспонденция.
- Регистрационни книги за удостоверенията за завършен клас и техните дубликати.
- Книга за регистриране заповедите на директора и класьори със заповеди по дейността на училището. 
- Книга за регистриране на даренията и класьор с даренията. 
- Касова книга. 
- Удостоверения за преместване на ученик. 
- Удостоверение за завършен І клас. 
- Удостоверение за завършен начален етап на основно образование. 
- Удостостоверение за завършен клас.
- Свидетелство за завършено основно образование и дубликат 
- Протокол за дежурство при провеждане на писмен изпит. 
- Протоколи за резултати от писмен, устен или практически изпит. 
- Регистрационна книга за издадените удостоверения. 
- Характеристика на ученика. 
  Чл.168 Воденето и съхранение на задължителната училищна документация определена с Наредба № 8 от 11.08.2016 г. за информацията и документите за системата на предучилищното и училищното образование се определят със Заповед на директора. 

Заключителни разпоредби:
&1 Настоящият правилник отменя Правилника за устройството и дейността на Основно училище „Васил Евстатиев Априлов“ село Рабиша , действал до влизането в сила на Закона за предучилищното и училищно образование на 01.08.2016 година. 
&2 Настоящият правилник влиза в сила от 15.09.2016 г. Актуализирането му се извършва по решение на педагогическия съвет  заповед на директора.
&3 Настоящият правилник е актуализиран с решение на ПС, Протокол № 10 от 08.09.2026 г. и утвърден със заповед на директора № 350/10.09.2026 г.

